A Pázmány Péter Katolikus Egyetem Jog- és Államtudományi Karának

**Polgári Jogi Tanszéke**

DEMOSTRÁTORI PÁLYÁZATOT

hirdet a 2017/2018-as tanév őszi félévére.

I. A DEMONSTRÁTORI MEGBÍZÁSSAL KAPCSOLATOS INFORMÁCIÓK

1. A demonstrátori megbízás egy tanulmányi félévre adható, amely kölcsönös elégedettség esetén további fél-fél évvel meghosszabbítható.
2. A megbízást a tanszékvezető adja ki, kijelölve a megbízás tartalmát.
3. A tanszék ügyeivel kapcsolatos feladatok ellátásán kívül a demonstrátori tevékenység kötelező tudományos tevékenységet is szükségszerűen magában foglal, amelynek keretében a demonstrátor vállalja, hogy részt vesz a tanszék által szervezett tudományos diákköri (TDK) műhely tevékenységében, és TDK dolgozatot készít a tanszékhez kötődő témában.
4. A demonstrátort tevékenységéért alanyi jogon díjazás nem illeti meg (a különféle kari és egyéb ösztöndíjak elbírálása során viszont előnyt jelenthet, hiszen a demonstrátori tevékenység kiemelkedő tudományos, szakmai teljesítménynek minősül a nemzeti felsőoktatásról szóló 2011. évi CCIV. törvény és a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Korm.rendelet 10.§ (4) bekezdés értelmezésében).
5. Amennyiben a hallgató bármely okból demonstrátori megbízásának nem tud eleget tenni (pl. külföldön tartózkodik), köteles írásban értesíteni a tanszékvezetőt arról, hogy akadályoztatása miatt a demonstrátori tisztségéről lemond. A demonstrátori tisztség a lemondáson kívül a megbízás tanszékvezető általi visszavonásával is megszűnhet, illetve megszűnik a határozott határidő lejártával is.

II. PÁLYÁZAT FELTÉTELEI

Pályázatot az a hallgató nyújthat be:

1. aki a pályázat benyújtásakor hallgatói jogviszonyban áll az Egyetemmel és a 2017/2018. tanévben nincs passzív féléven;
2. aki két lezárt félévvel és legalább 60 (hatvan) teljesített kredittel rendelkezik;
3. akinek tanulmányi ösztöndíj átlaga a pályázat benyújtását megelőző aktív félévben legalább 3,5.

III. BENYÚJTANDÓ DOKUMENTUMOK

1. Szakmai önéletrajz, amelyben ki kell térni a pályázó eddigi szakmai eredményeire (pl. tanulmányi verseny, TDK stb.);
2. a pályázó TDK témájának megjelölése és annak rövid kifejtése.

III. PÁLYÁZAT BENYÚJTÁSI HATÁRIDEJE, MÓDJA ÉS ELBÍRÁLÁSA

A pályázatot az [ujhelyi.david@jak.ppke.hu](mailto:ujhelyi.david@jak.ppke.hu) *mail-címen* kérjük benyújtani 2017. szeptember 30-ig, a szükséges dokumentumokat csatolva az elektronikus levélhez. Az első szűrőn átjutott pályázók személyes meghallgatásonvesznek részt októberben, amelynek időpontjáról értesítjük az érintett pályázókat.

Kelt, Budapest, 2017. július 3.